**แนวปฏิบัติการจัดการเรื่องร้องเรียนการทุจริต**

**ขั้นตอนแนวปฏิบัติการจัดการเรื่องร้องเรียนการทุจริตของเจ้าหน้าที่**

**1.ช่องทางการร้องเรียน**

๑) ส่งข้อร้องเรียนหรือร้องเรียนด้วยตนเองโดยตรง (จดหมาย/บัตรสนเท่ห์/เอกสาร) ที่สำนักงานปลัด องค์การบริหารส่วนตำบลนาโต๊ะหมิง อำเภอเมืองตรัง จังหวัดตรัง

๒) ร้องเรียนผ่านตู้ /กล่องรับความความคิดเห็น (จดหมาย/บัตรสนเท่ห์/เอกสาร)

๓) ร้องเรียนทางไปรษณีย์ปกติ (จดหมาย/บัตรสนเท่ห์/เอกสาร) ส่งเรื่องร้องเรียนมาที่องค์การบริหารส่วนตำบลนาโต๊ะหมิง เลขที่ 34/3 หมู่ 2 ตำบลนาโต๊ะหมิง อำเภอเมืองตรัง จังหวัดตรัง

๔) ร้องเรียนทางโทรศัพท์ ๐75-278078

๕) ร้องเรียนทางโทรสาร ๐75-278221

๖) ร้องเรียนผ่านทาง เว็ปไซต์องค์การบริหารส่วนตำบลนาโต๊ะหมิง www.notoeming.go.th

๗) ร้องเรียนผ่านทาง facebook.com/อบต.นาโต๊ะหมิง อำเภอเมืองตรัง จังหวัดตรัง

**2.ขั้นตอนการจัดการเรื่องร้องเรียนการทุจริตของเจ้าหน้าที่**

1) ศูนย์ประสานงานรับเรื่องราวร้องทุกข์ รับเรื่องร้องเรียน/แจ้งเบาะแสด้านการทุจริตและประพฤติมิชอบ จากช่องทางการร้องเรียนต่างๆตามข้อที่1.

2) ดำเนินการคัดแยกประเภทเรื่องร้องเรียน วิเคราะห์เนื้อหาของเรื่องร้องเรียน/แจ้งเบาะแสด้านการทุจริตและประพฤติมิชอบ

3) สรุปความเห็นเสนอและจัดทำหนังสือถึงนายกองค์การบริหารส่วนตำบลนาโต๊ะหมิงพิจารณาลงนาม

4) ส่งเรื่องให้หน่วยงานที่เกี่ยวข้องดำเนินการ หรือเสนอแต่งตั้งคณะกรรมการ/คณะทำงานตรวจสอบเรื่องร้องเรียน

5) แจ้งผู้ร้องเรียน (กรณีมีชื่อ/ที่อยู่/หน่วยงาน ชัดเจน) ทราบเบื้องต้นภายใน 15 วัน

6) เจ้าหน้าที่ศูนย์ประสานงานรับเรื่องราว/ร้องทุกข์ องค์การบริหารส่วนตำบลนาโต๊ะหมิง รับรายงานและติดตามความก้าวหน้า ผลการดำเนินงานจากหน่วยงานที่เกี่ยวข้องเสนอนายกองค์การบริหารส่วนตำบลนาโต๊ะหมิง

7) ดำเนินการเก็บข้อมูลในแบบบันทึกเรื่องร้องเรียน เพื่อการประมวลผลและสรุปวิเคราะห์

8) จัดทำรายงานสรุปผลการวิเคราะห์เสนอผู้บริหาร (รายปี)